Trelis/gawiki huggingface dataset:
Le Corbusier. Ailtire agus dearthóir intí ba ea Charles-Édouard Jeanneret-Gris, nó Le Corbusier (6 Deireadh Fómhair 1887 – 27 Lúnasa 1965), ceannródaí an deartha agus na hailtireachta sa 20ú haois. 
Ailtireacht.
Tháinig forbairt ar a smaointe i bPáras i gcoinne an chúlra bríomhar ealaíonta sna 1920idí. I saol an deartha, bhí cur chuige nua aige maidir le cruth, líne, úsáid dathanna, ábhair agus uigeachtaí (Íonaíochas) , ach tá íogaireacht dhaonna a saothair fós ag spreagadh dearthóirí sa lá atá inniu ann. 
Dhear sé roinnt mhaith foirgneamh san Eoraip, agus d'oibrigh sé ag pleanáil cathracha chomh maith. 
Baineann a dhearadh dealbhach brúidiúil, mar a thugtar air, úsáid as comhcheangail neamhchoitianta ábhar: coincréit amh, miotal rioctha is a leithéid. 
Ba ealaíontóir "avant garde" a bhí ann, agus bhí sé go síoraí ag obair le gluaiseachtaí ealaíne nua. Bhí sár-tionchar aige ar ailtireacht agus b'é gan dabht, an t-ailtire Eorpach ba cháiliúla sa 20ú haois. 
Troscán.
Dhear Le Corbusier troscán freisin. Thug sé a troscán nua-aimseartha agus maisiú inmheánach drámatúil, íostach le chéile trí úsáid a bhaint as coincheapa nuálacha maidir le dathanna, uigeachtaí agus ábhair. 
Saol.
Rugadh agus tógadh Charles-Édouard Jeanneret-Gris i La Chaux-de-Fonds, baile i dtuaisceart na hEilvéise.
Sa bhliain 1908 bhog sé go Páras na Fraince agus d'oibrigh sé le Auguste Perret go dtí 1910. 
D'oibrigh sé leis an ailtire Peter Behrens ansin i 1910-1911 agus d'fhoghlaim sé an Ghearmáinis.
Thaistil sé timpeall na hEorpa sa bhliain 1911.
Sa bhliain 1917, bhunaigh sé féin agus a chol ceathrar, Charles Jeanneret, comhlacht ailtireachta san Eilvéis. 
Sa bhliain 1918 casadh sé le Amédée Ozenfant.
Bás.
Bhí sé ag snámh san fharraige in aice le Monaco nuair a bhuail taom croí é, ar an 27 Lúnasa 1965. Bhí sochraid ollmhór air sa Louvre i bPáras.
In ómós dó.
Bhí sé ar nóta bainc 10-franc na hEilvéise. Tá dhá "Place Le Corbusier" ann, ceann amháin i bPáras gar do shuiomh a "atelier" ar an Rue de Sèvresagus agus ceann eile ina bhaile dúchais, La Chaux-de-Fonds. I Laval i Québec atá Boulevard Le Corbusier. Tá sráid Le Corbusier i mBrossard i Québec, agus tá ceann eile le fáil i Malvinas Argentinas i gCúige Buenos Aires na hAirgintine.
London Borough of Bexley. Tá buirg London Borough of Bexley suite i Londain Theas i Sasana. Tá sé ag críochantacht leis an London Borough of Bromley ar an taobh theas, an London Borough of Greenwich ar an taobh thiar agus an Tamais ar an taobh thuaidh. Tá an London Borough of Havering agus an London Borough of Barking and Dagenham ar an taobh eile den Tamais. San oirthear tá sé ag críochantacht le buirg Dartford in Kent.
Ní raibh mórán daoine sa cheantar roimh an 19ú céad ach sa lá atá inniu ann tá breis is 200,000 duine ina gcónaí sa bhuirg.
Buirg Londan Havering. Is Buirg é London Borough of Havering in Londain Thoir, Sasana.
Haemacrómatóis cineál 1. Galar ó oidhreacht é an Haemachrómatóis cineál 1 nó an Galar Ceilteach ina stórálann an cholainn an-iomarca iarainn ó aiste bia an othair. Fágann seo go mbíonn ardú paiteolaíoch de na leibhéil iarainn sa cholainn. 
Feictear an cineál ó oidhreacht is minice ina measc siúd a shíolraíonn ó shliocht Thuaisceart na hEorpa, daoine de bhunadh na gCeilteach ach go háirithe. Tá an tinneas seo an-fhairsing i measc mhuintir na hÉireann agus na gCeilteach.
Na Sléibhte Creagacha. Sliabhraon mór is ea na Sléibhte Creagacha (The Rocky Mountains nó The Rockies). Tá siad suite in iarthar Mheiriceá Thuaidh, idir tuaiscart na Colóime Briotanaí in iarthar Cheanada agus Nua-Mheicsiceo in iardheisceart Stáit Aontaithe Mheiriceá. 
Tá an sliabhraon 3,000 míle (4,830 km) ar fhad. Tá sé 70-300 míle ar leithead (110 - 480 km). Is é Mount Elbert i gColorado an sliabh is airde sna Rockies: 4,440 troigh (4,401 m). 
Réigiún turasóireachta atá ann, go mór mhór fánaiocht, campáil, iascaireachta, sciáil agus clársciáil.
Tíreolas.
Tá na Sléibhte Creagacha mar a bheadh cnámh droma Mheiriceá Thuaidh. Is iad an tríú sliabhraon is faide ar domhan iad. 
Is é an Liard River in British Columbia teorainn thuaidh na Rockies agus is é an Rio Grande i New Mexico an teorainn theas. Tá sliabhraonta eile ann amhail an Selwyn Range i Yukon agus an Brooks Range in Alaska ar an taobh thuaidh den Liard, agus an Sierra Madre i Meicsiceo. Níl siadsan sna Rockies, áfach, cé go bhfuil siad san American Cordillera. 
Dar leis na Meiriceánaigh, tá na Cabinet agus na Salish Mountains in Idaho agus Montana sna Rockies, cé go bhfuil an chuid díobh ar an taobh thuaidh den Kootenai River, na Columbia Mountains, lasmuigh de na Rockies dar leis na Ceanadaigh. 
Geolaíocht.
Cruthaíoodh na Rockies tuairim is 76 milliún bliain ó shin sa Tréimhse Chailceach. 
Stair.
I measc na mbundúchasach sa cheantar áirítear Apache, Arapaho, Bannock, Blackfoot, Cheyenne, Crow, Flathead, Shoshone, , Ute, Kutenai (Ktunaxa i gCeanada), Sekani, Dunne-za. Shroich grúpa faoi cheannas Spáinnigh darbh ainm Francisco Vásquez de Coronado an réigiún sa bhliain 1540, agus tháinig meath mór ar na bundúchasaigh ina dhiaidh sin.
Ba é Sir Alexander MacKenzie an chéad Eorpach a thrasnaigh na Rockies, sa bhliain 1793. Shroich sé cósta an Aigéan Chiúin i mBella Coola in oirthear British Columbia.
Ba é turas taiscéalaíochta Lewis agus Clark (1804–1806) an chéad reconnaissance eolaíoch ar na Rockies.
Bhí go leor "mountain men", Francaigh, Spáinnigh agus Briotanaigh ach go háirithe, sna Rockis ó 1720 go 1800, sa tóir ar fhionnaidh agus ar fhosuithe mianra. Bhunaigh an North West Company Rocky Mountain House mar phost trádála in Alberta sa bhliain 1799 agus bhunaigh an Hudson's Bay Company Acton House sa cheantar céanna. ón naoú haois déag ar aghaidh, chuir go lor Meiriceánaigh agus Ceanadaigh de phór na hEorpa fúthu sna Rockies.
Turasóireacht.
Tagann na milliúin turasóir chun na Rockies gach bliain. Is é an Béarla príomhtheanga an réigiúin, ach labhraítear Spáinnis agus teangacha na mbundúchasach i gceantar áirithe agus is teanga oifigiúil í an Fhraincis i bpáirceanna náisiúnta Cheanada.
Sna Stáit Aontaithe, tá clú agus cáil ar
Seo iad na páirceanna náisiúnta sa chuid Cheanadach de na Rockies
Tá Glacier National Park in Montana agus Waterton Lakes National Park in Alberta ag críochantacht lena chéile agus Waterton-Glacier International Peace Park a thugtar air seo.
An Nígir (abhainn). Is í an Nígir ("Niger") an phríomhabhainn in iarthar na hAfraice. Tá an Nígir ar an tríú habhainn is faide san Afraic.
Tá an abhainn tuairim is 4,180 km (2,600 mi) ar fhad. Clúdaíonn an t-abhantrach draenála 2,117,700 km2 (817,600 sq mi). 
Tá foinse na habhann in oirdheisceart na Guine. Sníonn sí tríd na tíortha seo leanas: Mailí, an Nígir, teorainn Bheinin agus an Nigéir. Tá an deilt ar chósta Mhurascaill na Guine san Aigéan Atlantach. 
Is í an Benue príomh-chraobhabhainn na Nígire.
Muir Chaisp. Tá Muir Chaisp (, , , , ) suite in iarthar na hÁise. Clúdaíonn sé 371,000 km2 (143,200 mi2). Ní léir an loch ná fíormhuir atá ann.
An Congó (abhainn). Is abhainn mhór i lár na hAfraice é an Congó. Sníonn sí trí fhoraois bháistí ollmhór an Chongó. Tá sé 4,700 km (2,920 mi) ar fhad: an abhainn is faide san Afraic ach amháin an Níl. Clúdaíonn an abhantrach draenála 3,680,000 km2: an ceann is mó ar domhan ach amháin an Amasóin. 
Is é an Congó an abhainn is doimhne ar domhan.
Leithinis Síonáí. Is leithinis atá suite san Éigipt é Leithinis Síonáí.
Pápa Shenouda III. Ba é ceannaire na hEaglaise Ortadocsaí Coptaí an Pápa Shenouda III. Bhásaigh sé ar 17 Márta, 2012.
Inis Bigil. Oileán beag cónaithe is ea Inis Bigil, atá lonnaithe ar chósta Chontae Mhaigh Eo in Éirinn. Tá an t-oileán suite idir oirthuaisceart Oileán Acla agus an tír mhór, agus tá rochtain le fáil ag céibh Rinn Doran i mBaile Chruaidh, nó ag 'Bullsmouth' i nDún Éibhir ar Oileán Acla. Tá rochtain d'ingearáin ann freisin i bhfoirm héileapad. Tá an t-oileán 2.5 km × 1.5 km, agus 650 acra san achar.
Ag tús an 20ú haois, bhí breis is 200 duine ag cur fúthu anseo, iad ag iascaireacht, ag feirmeoireacht agus i mbun oibre mar oibrithe feirme in Albain i rith an tsamhraidh. Ba ghnách leis na daoine imeachtaí siamsaíochta a eagrú dóibh féin nuair a bhíodh an t-oileán gearrtha amach ón mórthír ar feadh míonna i ndiaidh a chéile ag caineál contúirteach Bhéalan Bhulláin. 
Faoi láthair níl ach 23 duine ag maireachtáil ar an oileán, an chuid is mó acu ag obair i dtalmhaíochta, iascaireacht nó bailiúchán éisc sliogánach. I measc na n-áiseanna ar an oileán tá scoil agus oifig an phoist ann, ach tá siad araon dúnta anois. Bhí caint faoi phleananna chun carr-chábla a thógáil trasna canáil Bhéal an Tairbh ón mbliain 1996, ach tréigeadh iad mar gheall ar an chostas mór a bhí tuartha agus caitheadh an t-airgead ar athfhorbairt dhroichead Oileán Acla ina áit. Déanann na sruthanna dothuartha an t-oileán do-aimsithe i rith an gheimhridh, d'ainneoin na fírice nach dtógann an turas ach 10 bomaite i gcurach nuair atá aimsir mhaith ann.
Tá formhór na ndaoine ar an oileán ina seandaoine sa lá atá inniu ann agus ag fulaingt go mór mhór mar gheall ar imirce, rud a taispeánadh go hiontach maith sa chlár fhaisnéise 'An Táiliúr Gorm'. 
Ó na 1990idí i leith, tá féile eagraithe ag an bpobal beag seo gach mí Lúnasa. Tugtar deis do dhaoine dul amach i ngeoltaí, agus freastal ar sheisiúin amhránaíochta, cheoil agus damhsa.
Rugadh agus tógadh an file clúiteach Pádraig Daeid ar an oileán chomh maith.
Gleann na Ríthe. Is suíomh san Éigipt é Gleann na Ríthe.
Carnac.  
Is suíomh san Éigipt é Carnac.
Loch Nasser. Is loch san Éigipt é Loch Nasser.
Abu Simbel. Is suíomh san Éigipt é Abu Simbel.
Aswan. Is cathair san Éigipt é Aswan (nó tras-scríofa i nGaeilge mar an "Asbhán" nó an "Asuán") Tá damba cáiliúil an Damba Aswan lonnaithe ann.
Deilt na Níle. Is deilt san Éigipt í Deilt na Nile.
An Sfioncs Mór.  
Is sfioncs aithnidiúil san Éigipt é an Sfioncs Mór.
Pirimid. Is struchtúr ailtireachta ar bhun triantánach, ceamach nó polagónach, le taobhanna triantánacha a dtagann a dtaobhanna le chéile ag pointe buaice, is ea pirimid. 
San ailtireacht Éigipteach, is séadchomhartha tuamúil an phirimid ar bhun ceamach. Is iad na pirimidí is cáiliúla pirimidí an 4ú ríora ar ardchlár Giza gar do Chaireo na hÉigipte. Tá Pirimid Mhór Chéaps (c 2589-66 RC) 146 rn ar airde, ar bhun ceamach le taobhanna 230 m, tógtha le 2.5 milliún bloc aolchloiche, gach ceann 2.5 tonna meáchain. 
San ailtireacht réamhCholómach i Meiriceá Theas, is cnoc saorga le barr cothrom í.
Pirimidí Shacára. Is pirimid i Sacára, Éigipt é Pirimidí Shacára. Chuir Faró Deosar i gcrích í.
Pirimidí na hÉigipte. Is séadchomharthaí tuamúla, ar bhun ceamach, iad Pirimidí na hÉigipte. Tá 118 / 138 pirimid fós ina seasamh san Éigipt inniu. Tá clú agus cáil orthu ar fud an domhain. 
Is iad na pirimidí is cáiliúla pirimidí an 4ú ríora ar ardchlár Giza, gar do Chaireo na hÉigipte. Tá Pirimid Mhór Chéaps (c 2589-66 RC) 146 rn ar airde, ar bhun ceamach le taobhanna 230 m, tógtha le 2.5 milliún bloc aolchloiche, gach ceann 2.5 tonna meáchain.
Stair.
Ritheann abhainn na Níle tríd an Éigipt agus chabhraigh sí go mór le forbairt na tíre. Ba ríthe an-chumhachtacha iad na Farónna, i gceannas san Éigipt 3000 bliain ó shin, agus rialaigh siad an Éigipt ársa. Thóg na hÉigiptigh na pirimidí do na Farónna nuair a fuair siad bás. Chuir siad na Farónna sna pirimidí mar mhumaithe (mumaí an t-ainm atá ar an gcorp caomhnaithe / seargtha). Cheap na hÉigiptigh go raibh na pirimidí cosúil le céim ar aistear an Fharó go dtí an chéad domhan eile. 
Le 100 bliain anuas, bhí na mumaithe sin i músaem i gCaireo, san Éigipt. 
Sa bhliain 2021, bhí paráid as an ngnáth ann chun na mumaithe a bhogadh go músaem nua, an 'National Museum of Egyptian Civilisation'. Thaistil ocht rí dhéag agus ceathrar banríonacha 5km ó mhúsaem amháin go músaem eile.
Naisc sheachtracha.
Tá níos mó eolais faoi mhumaithe ar fáil san eagrán d’Eureka.
Áirc Naoi. Bád mór i Leabhar Gheineasas agus sa Quran is ea Áirc Naoi. Dar leo, dúirt Dia le Naoi long a thógáil chun éalú ón Díle. Rud a rinne, agus tháinig sé féin, a mhuintir agus ainmhithe an domhain slán.
Iognáid Loyola. Ignatius (nó Ínigo nó Iognáid) de Loyola (1491 – 31 Iúil 1556) a bhunaigh Cumann Íosa sa bhliain 1534. Is naomh é Iognáid ó Loyola. 
Saol.
Saolaíodh i dTír na mBascach é, i gcaisleán Loyola sa bhliain 1491. Chuaigh sé le saighdiúireacht agus goineadh go dona é ag cath Pamplona sa bhliain 1521.
Nuair a bhí sé ag teacht chuige féin, chun an t-am a mheilt léigh sé Beathaí na Naomh agus an Bíobla. Chuaigh an léitheoireacht seo go mór i bhfeidhm air agus bhí tiontú spioradálta aige. Mar sin bheartaigh sé a shaol a chaitheamh i mbeatha rialta. 
D’fhreastail sé ar Ollscoil i bPáras sa bhliain 1528.Gach samhradh chaith sé roinnt ama ag lorg déirce i Londain chun a tháillí a íoc.
Mhóidigh siad an chuid eile dá saol a chaitheamh i mbochtaineacht agus in aontumha agus fanacht dian dílis don Phápa. 
Na misin.
Bhí páirt thábhachtach ag na hÍosánaigh san Fhrith-Reifirméisean agus, níos deireanaí, i nua-aoisiú na hEaglaise. 
Ba é Loyola a bhunaigh ord rialta Cumann Íosa sa bhliain 1534 (in éineacht le Proinsias Xavier agus Peter Faber agus fir eile). Mhóidigh seisean agus na fir eile an chuid eile dá saol a chaitheamh i mbochtaineacht agus in aontumha agus fanacht dian dílis don Phápa.
Sa bhliain 1540, fuair Foirmle Bhunaithe an Chumainn faomhadh Phól a Trí, a bhí ina Phápa san am.
Bhí páirt thábhachtach ag na hÍosánaigh san Fhrith-Reifirméisean agus, níos deireanaí, i nua-aoisiú na hEaglaise.
Ard-Mhúsaem na hÉireann. Is iarsmalann é Ard-Mhúsaem na hÉireann atá suite in Éirinn. Coinníonn Ard-Mhúsaem na hÉireann a mbailiúcháin ar iontaobhas don náisiún. Tá freagracht ar leith orthu as cultúr ábhartha saibhir na hÉireann agus a pobal agus as stair nádúrtha ár n-oileáin. 
Tá ceithre bhrainse de chuid an mhúsaeim i mBaile Átha Cliath agus ceann amháin lonnaithe i Maigh Eo. Tá saorchead isteach sa mhúsaem.
Stair.
Tháinig Ard-Mhúsaem na hÉireann ar an bhfód le hachtú The Dublin Science and Art Museum Act, 1877. Bunaíodh an 'Músaem Eolaíochta agus Ealaíne, Baile Átha Cliath' ar an 14 Lúnasa 1877 faoi acht Parlaiminte.
Mar thoradh air seo, aistríodh foirgnimh agus bailiúcháin Chumann Ríoga Bhaile Átha Cliath (R.D.S.) go dtí úinéireacht an stáit. Cuireadh tuilleadh leo seo nuair a aistríodh bailiúcháin shuntasacha eile ó institiúidí ar nós Acadamh Ríoga na hÉireann agus Coláiste na Tríonóide. 'Músaem Eolaíochta agus Ealaíne Bhaile Átha Cliath' an t-ainm a bhíodh air. D'fhás na bailiúcháin agus fuarthas ábhar tríd iad a cheannach, ó thabhartas poiblí agus ó sciaranna de bhailiúcháin shuntasacha a fuair an stát agus a scaip na músaeim i Londain.
Dhear Thomas Newenham Deane sna 1880idí an foirgneamh ar Shráid Chill Dara agus baineadh úsáid as chun an ceardaíocht nua-aoiseach na hÉireann, na Breataine agus na Mór-Roinne a thaispeáint sa tógáil. Ar 29 Lúnasa 1890, osclaíodh an iarsmalann agus an leabharlann nua ar Shráid Chill Dara, le seó agus le ceiliúradh nach bhfacthas roimhe.
Le rannpháirtíocht an stáit i reáchtáil an Mhúsaeim bhí maoiniú rialta ann agus bhí nasc le músaeim stáit eile i Londain agus i nDún Éideann a bhí mar thairbhe mhór. 
Tugadh Ard-Mhúsaem na hÉireann air go luath san fhichiú haois.
Tar éis bhunú an tSaorstáit in 1922, roghnaíodh seanfhoirgnimh an RDS de Theach Laighean (a aistríodh chuig úinéireacht an stáit in éineacht le bailiúcháin na hinstitiúide sin in 1877) mar ionad na parlaiminte nua (Dáil). Bhí gá le spás a aimsiú d'fhoireann an Mhúsaeim a bhíodh i dTeach Laighean roimhe seo agus glacadh seilbh ar ghailearaithe taispeántais éagsúla i Sráid Chill Dara don aidhm seo.
Sa bhliain 2005, bunaíodh Ard-Mhúsaem na hÉireann mar ghníomhaireacht fhéinrialaitheach leathstáit faoina Bhord féin.
Eagraíocht.
Cúig cinn de shuíomhanna músaeim astu féin atá in Ard-Mhúsaem na hÉireann sa lá atá inniu ann:
Tá sé mar phríomhfhreagracht ar an Músaem ag an leibhéal náisiúnta a chinntiú go ndéanfar nithe ar scáthán iad ar oidhreacht na hÉireann a choimeád slán. I ndáiríre, is éard atá i gceist leis seo bailiúcháin nithe den sórt sin a chnuasach agus iad a choimeád slán go buan. Is iad na taispeántais an bealach is mó a mbíonn teacht ag an bpobal ar na bailiúcháin. 
Bíonn nithe ar fáil freisin chun gur féidir le baill foirne an Mhúsaeim nó taighdeoirí staidéar a dhéanamh orthu agus tarlaíonn sé go gcuirtear torthaí an taighde sin ar fáil i bhfoilseacháin, sna meáin chumarsáide nó i bpáipéir acadúla.
Gaeilge.
Is iad seo a leanas na seirbhísí a chuirtear ar fáil astu féin i nGaeilge: 
srl.
Naisc sheachtracha.
Téigh chuig an Ard-Mhúsaem ar líne  i gcomhair tuilleadh faisnéise.
Fiabhras léana. Is éard atá i gceist leis an bhfiabhras léana ná áthlasadh ailléirgeach in aerbhealaí na sróine. 
Téann ailléirgin, mar shampla pailin nó deannach isteach sa tsrón agus táirgeann an duine substaintí ar nós hiostaimín. An toradh a bhíonn air so ná tochas, at agus múcas.
Seacláid the. Is éard atá i gceist leis an seacláid the ná deoch mhilis ina bhfuil bainne, siúcra agus cócó nó seacláid le fáil.
Ba iad na Máigigh a chruthaigh an deoch seo tuarim is 2000 bliain ó shin. Bhí an-tóir air i measc na n-Astacach. Tar éis theacht na Spáinneach, scaip sí ó Mheicsiceo go dtí an Eoraip, agus ar fud an domhain.
Ottmar Hitzfeld. Is traenálaí peile agus iarpheileadóir é Ottmar Hitzfeld, a rugadh i Lörrach na Gearmáine ar 12 Eanáir 1949. Bhí sé ina ionsaitheoir le Stuttgart agus Basel i measc foirne eile mar pheileadóir proifisiúnta. 
Is é Ottmar Hitzfeld an traenálaí Gearmánach is rathúla agus 19 trófaí buaite aige, lena n-áirítear dhá Chorn na hEorpa a bhuaigh sé le Borussia Dortmund agus le Bayern München. Tá sé ina thraenálaí ar fhoireann náisiúnta na hEilvéise faoi láthair.
Cnocán na Líne. Is cuan ar chósta na hÉireann é Cnocán na Líne. nó Cuan an Inbhir Mhóir freisin. Tá sé suite in iarthuaisceart Chontae Mhaigh Eo. "Broadhaven Bay" a thugtar air i mBéarla. Tá teach solais in iarthuaisceart an chuain.
Stair.
Le linn ré Armáid na Spáinne sa 16ú haois, chuaigh roinnt de na longa Armada go tóin poill i Maigh Eo. Chuaigh an Santiago síos sa chuan agus tá deireadh tagtha le go leor long trí na blianta sna huiscí seo. Tá go leor scéalta faoi rath óir agus earraí luachmhara á scriosadh ag foghlaithe mara áitiúla tar éis dóibh longa trua a scriosadh a rinne iarracht foscadh a thógáil ón bhfarraige gharbh. Tá scéalta faoi ór á loit ó longa trua
Na Stacaí.
Is grúpa de chúig oileán iad Na Stacaí in aice le An Bhinn Bhuí. I measc na n-oileán tá Teach Dónal Ó’Cléirigh, An Teach Mór, Teach Beag, Carraig na Faola, agus Ant-Oighean (78m). Éiríonn siad as an bhfarraige ag ardú go géar os cionn 100 méadar os cionn leibhéal na farraige. Bíonn puifín, Storm &amp; Leach petrels ag pórú ar na hoileáin. Bhíodh caoirigh ag innilt ar feadh timpeall sé seachtaine gach samhradh go dtí na 1960idí.
Cuan an Fhóid Duibh. Is cuan ar chósta na hÉireann é Cuan an Fhóid Duibh. Tá sé suite in iarthuaisceart Chontae Mhaigh Eo. "Blacksod Bay" a thugtar air i mBéarla. Tá sé 16km ar fhad. Tá teach solais ann.
An Muirthead. Is leithinis ar chósta na hÉireann é an Muirthead. Tá sé tuairim is 33 km ar fhad, 12 km ar leithead. Tá sé suite in Iorras in iarthuaisceart Chontae Mhaigh Eo. Ceantar Gaeltachta atá ann.
Fód Dubh. Is teach solais atá suite ar an iarthuaisceart cósta Contae Mhaigh Eo é Fód Dubh.
Cionn Mhálanna. Is ceann tíre suite i gContae Dhún na nGall é Cionn Mhálanna.
Cosán Bhaingear. Is cosán sléibhte atá suite in Iorras, Contae Mhaigh Eo é Cosán Bhaingear.
Loch na Ceathrún Móire. Is loch in Iorras i gContae Mhaigh Eo é Loch na Ceathrún Móire. Tá sé breis is ceithre mhíle ar fhad, agus beagnach trí mhíle ar leithead. Fionnuisce atá ann. Tá go leor oileán sa loch, agus ba chrannóga iad cuid díobh.
An Bhinn Bhuí. Tá an Bhinn Bhuí suite ar chósta thuaidh Chontae Mhaigh Eo. Tá sí le hais Chnocáin na Líne.
Tá aillte na Binne Buí 255m ar airde.
Béal Átha Chomhraic. Is baile fearainn in Iorras i gContae Mhaigh Eo é Béal Átha Chomhraic. 800 acra an t-achar. Portach iargúlta atá i gceist leis an gcuid is mó de. Tógadh feirm ghaoithe sa cheantar sa bhliain 1992.
Ceann Iorrais. Is ceann tíre ar chósta an Muirthead é Ceann Iorrais.
Oileán sa Tuaidh. Is oileán agus baile fearainn atá suite ar an gcósta in iarthuaisceart Chontae Mhaigh Eo é Oileán sa Tuaidh. Tá teach solais ann.
Insí Gé. Is oileáin atá suite ar an iarthuaisceart cósta Contae Mhaigh Eo iad Insí Gé. Aon duine ina chónaí ar na hoileáin níos mó.
Seo iad na hoileáin:
FC Red Bull Salzburg. Club sacair atá suite i Wals-Siezenheim, in aice Salzburg, An Ostair is ea Red Bull Salzburg. Imríonn siad sa Red Bull Arena. 
Sa bhliain 2005 cheannaigh an comhlacht Red Bull club sacair SV Austria Salzburg. D'athraigh siad ainm an chlub agus dathanna an chlub ó Corcairghorm agus bán go dearg agus bán. Ní raibh a lán tacadóirí sásta leis na hathruithe seo agus bhunaigh siad club nua, SV Austria Salzburg. Bhuaigh an club Bundesliga na hOstaire 6 huaire, agus shroich siad craobh Corn UEFA sa bhliain 1994. Sa bhliain 2009 d'imir siad in aghaidh na Bóithéimigh i rith luath babhtaí Sraith na Seaimpíní. Cé gur fuair an club Éireannach cúl san ostair, bhuaigh Salzburg orthu i Dalymount. D'éirigh go maith leo ag imirt san eoraip ach ar deaireadh chaill siad sa babhta le 32 san Europa League i gcoinne Standard Liege.
Ardeaglais Notre Dame. Ardeaglais Chaitliceach atá suite i lár Pháras na Fraince í Notre Dame de Paris ("Muire Mháthair Pháras").Tá an ardeaglais mheánaoiseach Ghotach ar bhruach an Seine ar cheann de na radharcanna is sainiúla agus is diamhaire i bpríomhchathair na Fraince agus í ar cheann de na láithreacha turasóireachta is mó san Eoraip.
Ar an Île de la Cité féin, os coinne an ghréasáin Ghotaigh chloiche is Notre Dame ann, tá compás cré-umha suite sna clocha pábhála. Ón áit seo – pointe neamhní – a thomhaistear an fad ó Pháras.
Tubaiste.
Ar an 15 Aibreán 2019, chuaigh Notre Dame trí thine. Bhí an choróin dheilgneach a deirtear a bhí ar Íosa agus ionar Naomh Louis i measc na seoda a tugadh slán ón tine. 
Thosaigh an tubaiste trí thimpiste le linn obair athchóirithe a bhí ar siúl ar an eaglais. Sa bhliain 2018, chuir an eaglais Chailiceach tús le feachtas bailithe airgid chun Notre Dame, a bhí ag tabhairt uaithi, a "tharrtháil". 
I ndiaidh na tubaiste sa bhliain 2019, d’fhógair Uachtarán na Fraince, Emmanuel Macron, feachtas idirnáisiúnta bailithe airgid chun íoc as an atógáil. Sna laethanta dár gcionn, bhí na céadta milliún euro geallta ag daoine leis an gcostas atógála a chlúdach. Mar shampla, dúirt an billiúnaí Francach Bernard Arnaultgo dtabharfadh sé féin, a theaghlach agus an t-ilchomhlacht táirgí só, LVMH a bhfuil sé ina cheannas, €200 milliún le haghaidh na hatógála.
Andrea Bocelli. Is pop-theanór cáiliúil Iodálach é Andrea Bocelli (a rugadh ar an 22 Meán Fómhair, 1958), a bhfuil aird an domhan tarraingthe air ó d'eisigh sé an t-albam fíor-rathúil "Romanza" sa bhliain 1997.
Inis Gluaire. Is oileán atá suite ar iarthuaisceart chósta Chontae Mhaigh Eo í Inis Gluaire.
Dubhoileán.  
Grúpa oileán amach ó chósta iarthuaisceart Chontae Mhaigh Eo atá i nDubhoileán. Tá siad suite beagán ó dheas ón Mhuirthead ar an mórthír. Bhí daoine ina gcónaí ar na hoileáin go dtí deireadh na 19ú hAoise ach tá siad tréigthe ó shin. Aithnítear na hoileán mar tearmann éan sa lá inniu. 
Tá roinnt oileán i gceist:
Séipéilín Ghallarais. Is eaglais Chríostaí atá suite i gCorca Dhuibhne, Contae Chiarraí é Séipéilín Ghallarais.